Það er þó einnig þekkt að ediksýra , til dæmis í salatsósu , sem neytt er í máltíð hefur jákvæð áhrif á meltinguna og gæti þannig hugsanlega einnig dregið úr matarlyst . Margar mismunandi tegundir af ediki eru til sem styðjast við mismunandi tegundir af áfengi sem grunn , eplavín er þannig grunnur eplaediks . Edik hefur um langan aldur verið talið heilsubótarefni í mörgum þjóðfélögum , bæði sem forvörn auk þess að hafa læknandi eiginleika . Um margra alda skeið hefur edik einnig þjónað hlutverki rotvarnarefnis , krydds , hreinsiefnis og fegrunarlyfs ; það hefur verið notað útvortis ekki síður en innvortis . Það er þó langt í land með að allir þeir kostir sem edik er talið búa yfir , hafi verið kannaðir til fulls vísindalega .